

**Előterjesztés a 262/2024. (VI.27.) számú közgyűlési határozat módosításáról**

**Tisztelt Közgyűlés!**

Eger Megyei Jogú Város Önkormányzata 2024. évi költségvetésének elfogadásával idén 67.200.000 forint áll rendelkezésre a költségvetés II/15/1/1/5/K címszámán, az Eger Termál Kft. – Egyesületek vízfelülethasználatának támogatására. A Közgyűlés 262/2024. (VI.27.) számú határozatában rendelkezett az erre a célra elkülönített összeg felosztásáról, két sportegyesület esetében azonban a kedvezményezett neve pontatlanul szerepelt az előterjesztésben, és így a határozatban is.

Tekintettel arra, hogy az eredeti határozatban szerepelt Egri Triatlon Klub helyesen Egri Futó és Triatlon Klub, míg az Eszterházy Károly Egyetem Diák- és Szabadidősport Club – Férfi vízilabda szakosztály helyesen Eszterházy Károly Katolikus Egyetem Diák- és Szabadidősport Club – Férfi vízilabda szakosztály néven létezik, ezért a szóban forgó egyesületek számára a helyesen feltüntetett módon szükséges megítélni a korábban már megítélt támogatást.

Kérem a Tisztelt Közgyűlést, az előterjesztésben foglaltakat szíveskedjen elfogadni.

Eger, 2024. augusztus 21.

**Mirkóczki Ádám**

polgármester

**Határozati javaslat (egyszerű többség):**

Eger Megyei Jogú Város Önkormányzata Közgyűlése a 262.2024. (VI.27.) határozatában szerepelt Egri Triatlon Klub helyett Egri Futó és Triatlon Klub, míg az Eszterházy Károly Egyetem Diák- és Szabadidősport Club – Férfi vízilabda szakosztály helyett Eszterházy Károly Katolikus Egyetem Diák- és Szabadidősport Club – Férfi vízilabda szakosztálynak ítéli meg a korábban elfogadott támogatást. A támogatás összege az Önkormányzat 2024. évi költségvetése II/15/1/1/5/K címszámán rendelkezésre áll.

**Felelős:** Mirkóczki Ádám polgármester megbízásából:

Juhász Tamás Gazdasági Iroda irodavezető

Spisák György aljegyző

**Határidő:** 2024. december 31.